techiaith/cofnodycynulliad_en-cy huggingface dataset:
English: In the Carmarthen West and South Pembrokeshire constituency, the A40 between Carmarthen and St Clears is one of the most dangerous roads in Wales. Between January 2010 and August 2019, there were 359 accidents on that road, with about a quarter of them leading to injuries, including the death of a four-year-old girl. The same stretch of road has seen two incidents over the last year, with the deaths of a 20-year-old man in September 2020 and a policewoman, who was 37 years old, in February of this year. Now, it's evident that something needs to be done urgently to improve this situation and to try to prevent similar incidents from happening again in future. I do understand that the Welsh transport appraisal guidance study at phase 1 has been completed, and this is to be welcomed, of course, but there has been a postponement of the study. Following the recent experiences, people are very eager to see improvements as a matter of urgency. So, Minister, how much assurance can you give to people in the area that there will be no further delays in tackling these problems? When can we expect to see work starting to improve that situation?
Welsh: Yn etholaeth Gorllewin Caerfyrddin a De Penfro, mae'r ffordd A40 rhwng Caerfyrddin a Sanclêr yn un o'r hewlydd mwyaf peryglus yng Nghymru. Rhwng Ionawr 2010 ac Awst 2019, bu 359 o ddamweiniau ar y ffordd yma, gyda rhyw chwarter ohonyn nhw yn arwain at anafiadau, gan gynnwys marwolaeth merch pedair oed. Mae'r un darn o'r heol wedi gweld dau ddigwyddiad arall dros y flwyddyn ddiwethaf, gyda marwolaethau dyn 20 oed ym mis Medi 2020 a phlismones 37 oed ym mis Chwefror eleni. Nawr, mae'n amlwg bod angen gwneud rhywbeth ar frys i wella'r sefyllfa ac i drio atal digwyddiadau tebyg i hyn rhag digwydd eto yn y dyfodol. Rwy'n deall bod astudiaeth arweiniad ar arfarnu trafnidiaeth Cymru, neu WelTAG, cam 1 wedi'i chwblhau, ac mae hyn i'w groesawu, wrth gwrs, ond mae yna ohirio wedi bod ar yr astudiaeth. Yn dilyn y profiadau diweddar, mae pobl, wrth gwrs, yn awyddus iawn i weld gwelliannau'n digwydd, a hynny ar frys. Felly, Weinidog, faint o sicrwydd allwch chi roi i bobl yr ardal y bydd yna ddim oedi pellach wrth fynd i'r afael â'r problemau hyn? Pryd allwn ni ddisgwyl gweld gwaith yn dechrau i wella'r sefyllfa?
English: The Member certainly raises some very sad statistics in his contribution. I'm not quite sure whether the road you refer to is part of that A40 scheme, but, clearly, that is under way. You'll be aware of the review that the Deputy Minister for Climate Change is undertaking in relation to roads. I'm aware that the chair of the panel is due to be announced before summer recess - before the end of next week - and he's expecting a report. I think the interim report will be around three months and then the full report nine months later. So, if it's part of that review, that's the timeline for that.
Welsh: Mae'r Aelod yn sicr yn codi rhai ystadegau trist iawn yn ei gyfraniad. Nid wyf yn hollol siŵr a yw'r ffordd yr ydych chi'n cyfeirio ati yn rhan o'r cynllun A40 hwnnw, ond, yn amlwg, mae hwnnw ar y gweill. Byddwch yn ymwybodol o'r adolygiad y mae'r Dirprwy Weinidog Newid Hinsawdd yn ei gynnal o ran ffyrdd. Rwy'n ymwybodol y bydd cadeirydd y panel yn cael ei gyhoeddi cyn toriad yr haf - cyn diwedd yr wythnos nesaf - ac mae'n disgwyl adroddiad. Rwy'n credu y bydd yr adroddiad interim ymhen tua thri mis ac yna'r adroddiad llawn naw mis yn ddiweddarach. Felly, os yw'n rhan o'r adolygiad hwnnw, dyna'r amserlen ar gyfer hynny.
English: Primary care and out-patient departments across Wales have adopted new measures to protect staff and patients. They are providing a wide range of options for patients to access services through the use of digital technology and via face-to-face consultations where it is appropriate.
Welsh: Mae adrannau gofal sylfaenol a chleifion allanol ledled Cymru wedi mabwysiadu mesurau newydd i ddiogelu staff a chleifion. Maen nhw'n cynnig amrywiaeth eang o ddewisiadau i gleifion gael defnyddio gwasanaethau drwy ddefnyddio technoleg ddigidol a thrwy ymgynghoriadau wyneb yn wyneb pan fo hynny'n briodol.
English: Thank you very much for that, Minister, although that is not the experience of many of the people I represent in Blaenau Gwent. Many people are finding it increasingly difficult to access primary care at present. Now, we all recognise the issues created by the pandemic, but it cannot be acceptable that people are simply unable to access the medical care and support they need. Quite simply, Minister, far too many people are locked out of primary care. Will the Welsh Government review the numbers of staff working in primary care across Wales and report back to the Senedd? Will the Welsh Government insist upon minimum standards for access to primary care, so that everyone, wherever they live, is able to see either a doctor or the clinician they require to have the treatment that they need?
Welsh: Diolch yn fawr am hynna, Gweinidog, er nad dyna brofiad llawer o'r bobl yr wyf i'n eu cynrychioli ym Mlaenau Gwent. Mae llawer o bobl yn ei chael hi'n fwyfwy anodd cael gafael ar ofal sylfaenol ar hyn o bryd. Nawr, rydym ni i gyd yn cydnabod y problemau a grëwyd gan y pandemig, ond ni all fod yn dderbyniol nad yw pobl yn gallu cael gafael ar y gofal a'r cymorth meddygol sydd eu hangen arnyn nhw. Yn syml iawn, Gweinidog, mae llawer gormod o bobl wedi eu cloi allan o ofal sylfaenol. A wnaiff Llywodraeth Cymru adolygu nifer y staff sy'n gweithio ym maes gofal sylfaenol ledled Cymru ac adrodd yn ôl i'r Senedd? A wnaiff Llywodraeth Cymru fynnu ar safonau gofynnol ar gyfer gallu defnyddio ofal sylfaenol, fel bod pawb, lle bynnag y maen nhw'n byw, yn gallu gweld naill ai meddyg neu'r clinigydd sydd ei angen arnyn nhw i gael y driniaeth sydd ei hangen arnyn nhw?
English: Thank you. Alun Davies raises a very important point that I'm sure that we all recognise from our Member of the Senedd postbags. The Minister for Health and Social Services, along with the general practitioners committee Wales and health boards, is due to write, I think probably this week, to reiterate to general practitioners what exactly is expected from them in terms of access and how they should clearly communicate any changes to the public, because, of course, I think it's very important that people understand what services their GPs are providing. I think it's also right to say that GPs haven't closed their doors; they have worked all of the way through the pandemic and they're still open for business. But, of course, initially, the consultations are by telephone or video consultation. If they then deem it to be clinically appropriate, a face-to-face appointment will be given. But, I'm pleased that the Minister for Health and Social Services is doing that joint letter to GPs.
Welsh: Diolch. Mae Alun Davies yn codi pwynt pwysig iawn yr wyf i'n siŵr ein bod ni i gyd yn ei adnabod o'n bagiau post fel Aelod o'r Senedd. Disgwylir i'r Gweinidog Iechyd a Gwasanaethau Cymdeithasol, ynghyd â'r pwyllgor ymarferwyr cyffredinol yng Nghymru a'r byrddau iechyd, ysgrifennu, yr wythnos hon fwy na thebyg, i ail-bwysleisio i feddygon teulu beth yn union a ddisgwylir ganddyn nhw o ran cael gafael ar wasanaeth a sut y dylen nhw gyfleu unrhyw newidiadau i'r cyhoedd yn eglur, oherwydd, wrth gwrs, rwy'n credu ei bod hi'n bwysig iawn bod pobl yn deall pa wasanaethau y mae eu meddygon teulu yn eu darparu. Rwy'n credu ei bod hi hefyd yn iawn i ddweud nad yw meddygon teulu wedi cau eu drysau; maen nhw wedi gweithio'r holl ffordd drwy'r pandemig ac maen nhw'n dal i fod ar agor ar gyfer busnes. Ond, wrth gwrs, i ddechrau, mae'r ymgynghoriadau dros y ffôn neu drwy fideo. Os ydyn nhw wedyn o'r farn ei fod yn briodol yn glinigol, bydd apwyntiad wyneb yn wyneb yn cael ei drefnu. Ond, rwy'n falch bod y Gweinidog Iechyd a Gwasanaethau Cymdeithasol yn ysgrifennu'r llythyr ar y cyd hwnnw at feddygon teulu.
English: Minister, many people are waiting not just for treatment but for an appointment with a clinician to assess the extent of their condition. During the roll-out of the COVID vaccination programme, many retired clinicians were brought in to add further, much-needed capacity to help get people vaccinated. Has the Government explored whether retired clinicians in certain specialities could be brought in on a temporary basis to help get through the many assessments that are now needed? Thank you.
Welsh: Gweinidog, mae llawer o bobl yn aros nid yn unig am driniaeth ond am apwyntiad gyda chlinigydd i asesu difrifoldeb eu cyflwr. Wrth gyflwyno rhaglen frechu COVID, daethpwyd a llawer o glinigwyr a oedd wedi ymddeol i mewn i ychwanegu capasiti pellach yr oedd wir ei angen i helpu i frechu pobl. A yw'r Llywodraeth wedi ystyried pa un a ellid dod â chlinigwyr sydd wedi ymddeol i mewn dros dro mewn rhai arbenigeddau i helpu i gael drwy'r asesiadau niferus sydd eu hangen nawr? Diolch.
English: Thank you. We certainly have seen retired clinicians, and also volunteers and nurses, help us with the amazing vaccine roll-out programme here in Wales, and I'm sure it's something that can be considered by health boards as we come out of the pandemic and look at that backlog, and clearly there is a backlog. There are lots of harms from COVID, not just the vaccine itself, and one of them is, unfortunately, the backlog of appointments that we will have in our NHS.
Welsh: Diolch. Rydym ni'n sicr wedi gweld clinigwyr sydd wedi ymddeol, a gwirfoddolwyr a nyrsys hefyd, yn ein helpu ni gyda'r rhaglen anhygoel i gyflwyno brechlynnau yma yng Nghymru, ac rwy'n siŵr ei fod yn rhywbeth y gall byrddau iechyd ei ystyried wrth i ni ddod allan o'r pandemig ac edrych ar yr ôl-groniad hwnnw, ac mae'n amlwg bod ôl-groniad. Ceir llawer o niwed o COVID, nid dim ond y brechlyn ei hun, ac un ohonyn nhw, yn anffodus, yw'r ôl-groniad o apwyntiadau a fydd gennym ni yn ein GIG.
English: Thank you, Trefnydd. As you've already mentioned, pharmacists were the only primary care services to keep their doors open during this pandemic, and this meant a face-to-face consultation during the pandemic. Now, face-to-face consultation by community pharmacists has been normalised in the work of the health service. Shouldn't the new pharmacy contract currently being negotiated by the Welsh Government reflect this new situation in full?
Welsh: Diolch, Drefnydd. Fel dŷch chi wedi sôn yn barod, fferyllwyr oedd yr unig broffesiwn gofal sylfaenol a gadwodd eu drysau'n agored yn ystod y pandemig yma. Roedd hyn, felly, yn golygu asesiad wyneb-yn-wyneb yn ystod y pandemig. Bellach, mae ymgynghori wyneb-yn-wyneb gan fferyllwyr cymunedol wedi cael ei normaleiddio yng ngwaith y gwasanaeth iechyd. Oni ddylai'r cytundeb fferyllwyr newydd sy'n cael ei negodi gan Lywodraeth Cymru ar hyn o bryd adlewyrchu'r sefyllfa newydd yma yn llawn?
English: I think our community pharmacy and our pharmacists are hugely important in NHS Wales and certainly when I was health Minister 10 years ago I really encouraged our pharmacists. I remember they undertook pilots for us in giving the flu vaccine out, for instance, and, I think, at the time, they were underutilised in the way that they certainly are not at the moment. I will certainly make sure that the health Minister is aware of the issues you raise as she looks at the contract at the current time.
Welsh: Rwy'n credu bod ein fferyllfa gymunedol a'n fferyllwyr yn eithriadol o bwysig yn GIG Cymru ac yn sicr pan oeddwn i'n Weinidog iechyd 10 mlynedd yn ôl, fe wnes i wir annog ein fferyllwyr. Rwy'n cofio iddyn nhw gynnal cynlluniau arbrofol i ni o ran dosbarthu'r brechlyn ffliw, er enghraifft, ac, rwy'n credu, ar y pryd, eu bod nhw wedi cael eu tanddefnyddio yn y modd yn sicr nad ydyn nhw ar hyn o bryd. Byddaf yn sicr yn gwneud yn siŵr bod y Gweinidog iechyd yn ymwybodol o'r materion yr ydych chi'n eu codi wrth iddi edrych ar y contract ar hyn o bryd.
English: Local authorities are the admission authorities for the majority of schools. Admission authorities are responsible for setting admission arrangements and any oversubscription criteria, and ensuring they are implemented properly and applied fairly. In undertaking their school admissions functions, admission authorities must act in accordance with the school admissions code.
Welsh: Awdurdodau lleol yw'r awdurdodau derbyn ar gyfer y rhan fwyaf o ysgolion. Awdurdodau derbyn sy'n gyfrifol am bennu trefniadau derbyn ac unrhyw feini prawf ar gyfer gor-alw, a sicrhau eu bod nhw'n cael eu gweithredu yn briodol a'u defnyddio yn deg. Wrth ymgymryd â'u swyddogaethau o ran derbyniadau i ysgolion, mae'n rhaid i awdurdodau derbyn weithredu yn unol â'r cod derbyniadau i ysgolion.
English: Thank you, Minister, for that response. I'm sure you'll agree with me that COVID-19 has brought a significant number of additional challenges on secondary schools, and secondary schools and their staff and pupils have really risen to the challenge. But oversubscription has been an ongoing problem since before the pandemic, and at a time when schools and pupils are under significant pressure this is an unwelcome additional pressure. So, this year many schools in Swansea are having to deal with more applications than they can handle, forcing parents and pupils often to settle for a second or third choice school. So, within Swansea, for example, 10 out of the 14 secondary schools had more applications than places. Olchfa school had 439 applications for enrolment in September, with only 289 places available. Meanwhile, two thirds of schools have had to admit more pupils than their original admission numbers. So, can I ask what steps have the Welsh Government taken to ensure more parents and pupils in Swansea and across Wales get their first-choice school place?
Welsh: Diolch, Gweinidog, am yr ateb yna. Rwy'n siŵr y byddwch chi'n cytuno â mi bod COVID-19 wedi dod â nifer sylweddol o heriau ychwanegol i ysgolion uwchradd, ac mae ysgolion uwchradd a'u staff a'u disgyblion wir wedi ymateb i'r her. Ond mae gor-alw wedi bod yn broblem barhaus ers cyn y pandemig, ac ar adeg pan fo ysgolion a disgyblion o dan bwysau sylweddol mae hyn yn bwysau ychwanegol annymunol. Felly, eleni mae llawer o ysgolion yn Abertawe yn gorfod ymdrin â mwy o geisiadau nag y gallant ymdopi â nhw, gan orfodi rhieni a disgyblion yn aml i wneud y tro ag ysgol ail neu drydydd dewis. Felly, yn Abertawe, er enghraifft, cafodd 10 o'r 14 ysgol uwchradd fwy o geisiadau nag sydd ganddyn nhw o leoedd. Cafodd ysgol Olchfa 439 o geisiadau i gofrestru ym mis Medi, â dim ond 289 o leoedd ar gael. Yn y cyfamser, bu'n rhaid i ddwy ran o dair o ysgolion dderbyn mwy o ddisgyblion na'u niferoedd derbyn gwreiddiol. Felly, a gaf i ofyn pa gamau y mae Llywodraeth Cymru wedi eu cymryd i sicrhau bod mwy o rieni a disgyblion yn Abertawe a ledled Cymru yn cael eu dewis cyntaf o le mewn ysgol?
English: Well, it is for the local authority to ensure they've got sufficiency of places, and a range of schools - both Welsh and English-medium, faith and non-faith schools - are available in most areas. Of course, you're always going to have some schools that are more popular than others, so there will be surplus places in some and not in others. I'm not aware of any local authority in Wales that does not have sufficient places at the current time.
Welsh: Wel, mater i'r awdurdod lleol yw sicrhau bod ganddyn nhw ddigon o leoedd, ac mae amrywiaeth o ysgolion - ysgolion cyfrwng Cymraeg a Saesneg, ysgolion ffydd ac ysgolion nad ydyn nhw'n rhai ffydd - ar gael yn y rhan fwyaf o ardaloedd. Wrth gwrs, bydd gennych chi rai ysgolion sy'n fwy poblogaidd nag eraill bob amser, felly bydd lleoedd gwag mewn rhai ac nid mewn eraill. Nid wyf i'n ymwybodol o unrhyw awdurdod lleol yng Nghymru nad oes ganddo ddigon o leoedd ar hyn o bryd.
English: Welsh Government welcomed the report 'Benefits in Wales: options for better delivery', published by the Equality, Local Government and Communities Committee in October 2019. Following the committee's recommendations, we are improving welfare benefit take-up and will continue to explore how further devolution of the benefit system would improve outcomes for people in Wales.
Welsh: Croesawodd Llywodraeth Cymru yr adroddiad 'Budd-daliadau yng Nghymru: opsiynau i'w cyflawni'n well', a gyhoeddwyd gan y Pwyllgor Cydraddoldeb, Llywodraeth Leol a Chymunedau ym mis Hydref 2019. Yn dilyn argymhellion y pwyllgor, rydym ni'n gwella'r nifer sy'n manteisio ar fudd-daliadau lles a byddwn yn parhau i archwilio sut y byddai datganoli'r system fudd-daliadau ymhellach yn gwella canlyniadau i bobl yng Nghymru.
English: I thank you for that answer, Trefnydd. A large number of stakeholders have suggested that the devolution of the administration of welfare could provide an opportunity to create a more compassionate system. The older people's commissioner, for example, said the Scottish approach helped shift perceptions away from those of stigma and burden around the system. Devolution to Wales could allow us to do the same. The Wales Governance Centre, as I'm sure the Trefnydd is aware, has examined the financial implications to Wales of devolving the same package of benefits that have been devolved to Scotland, and they found no evidence to suggest that devolution of these powers would be fiscally unsustainable. In fact, they said, dependent on the Barnett mechanism used and the nature of the inter-governmental agreement, the Welsh Treasury could stand to benefit considerably from the devolution of welfare powers. If the Welsh Government is keen to support and protect the most vulnerable in our society, then I would press on the Government to look to push for devolution of the administration of welfare in the first half of this term. We can't afford to wait for a more progressive Government to become available at the other end of the M4 - we can change people's lives and we can protect people right here, right now, from this place, and I would hope that the Welsh Labour Government would share that ambition as well.
Welsh: Diolch am yr ateb yna, Trefnydd. Mae nifer fawr o randdeiliaid wedi awgrymu y gallai datganoli'r broses o weinyddu lles gynnig cyfle i greu system fwy tosturiol. Dywedodd y comisiynydd pobl hŷn, er enghraifft, bod dull yr Alban wedi helpu i symud tybiaethau oddi wrth rhai o stigma a baich yn gysylltiedig â'r system. Gallai datganoli i Gymru ganiatáu i ni wneud yr un peth. Mae Canolfan Llywodraethiant Cymru, fel y mae'r Trefnydd yn gwybod, rwy'n siŵr, wedi archwilio'r goblygiadau ariannol i Gymru o ddatganoli'r un pecyn o fudd-daliadau sydd wedi cael eu datganoli i'r Alban, ac ni chanfuwyd unrhyw dystiolaeth ganddyn nhw i awgrymu y byddai datganoli'r pwerau hyn yn anghynaladwy yn gyllidol. Yn wir, dywedasant, yn dibynnu ar y dull Barnett a ddefnyddiwyd a natur y cytundeb rhynglywodraethol, y gallai Trysorlys Cymru elwa'n sylweddol ar ddatganoli pwerau lles. Os yw Llywodraeth Cymru yn awyddus i gynorthwyo ac amddiffyn y bobl fwyaf agored i niwed yn ein cymdeithas, yna byddwn yn erfyn ar y Llywodraeth i geisio pwyso am ddatganoli'r broses o weinyddu lles yn ystod hanner cyntaf y tymor hwn. Ni allwn fforddio i aros i Lywodraeth fwy blaengar fod ar gael ar ben arall yr M4 - gallwn newid bywydau pobl a gallwn amddiffyn pobl yn y fan yma, nawr, o'r lle hwn, a byddwn yn gobeithio y byddai Llywodraeth Lafur Cymru yn rhannu'r uchelgais hwnnw hefyd.
English: Well, I do realise that devolving certain powers relating to elements of social security could provide us with a wider range of tools to tackle poverty; I certainly think we would be a far more compassionate Government than the UK Government. But I think it's really important that we carefully assess how any long-term changes to social security, including the devolution of welfare benefits, will be funded. It's no good having the powers without the funding. We've been caught too many times, as a Government, in relation to powers coming to us. I remember the council-tax reduction scheme - and the finance Minister's smiling at me - you know, the power's come over but not the funding. So, I think it's really important that we recognise that. And, of course, we have really challenging times. Now, we've had challenging times before, after a decade of austerity from the UK Government, but the COVID-19 pandemic has built up those challenges. So, I think we would be extremely cautious of agreeing any changes to the social security system, and that includes devolution of welfare benefits at this time. I think the right thing now is to focus on making sure - because we have the levers to do this - we focus on making sure that we improve outcomes for those hardest hit by the pandemic and that people are aware of the financial support that is available to them, and that was one of the recommendations that came out of the ELGC report.
Welsh: Wel, rwy'n sylweddoli y gallai datganoli pwerau penodol yn ymwneud ag elfennau o nawdd cymdeithasol roi amrywiaeth ehangach o ddulliau i ni fynd i'r afael â thlodi; rwy'n sicr yn credu y byddem ni'n Llywodraeth lawer mwy tosturiol na Llywodraeth y DU. Ond rwy'n credu ei bod hi'n bwysig iawn ein bod ni'n asesu yn ofalus sut y bydd unrhyw newidiadau hirdymor i nawdd cymdeithasol, gan gynnwys datganoli budd-daliadau lles, yn cael eu hariannu. Nid oes unrhyw ddiben mewn cael y pwerau heb y cyllid. Rydym ni wedi cael ein dal ormod o weithiau, fel Llywodraeth, o ran pwerau yn dod atom ni. Rwy'n cofio cynllun lleihau'r dreth gyngor - ac mae'r Gweinidog cyllid yn gwenu arnaf i - wyddoch chi, mae'r grym wedi dod draw ond nid y cyllid. Felly, rwy'n credu ei bod hi'n bwysig iawn ein bod ni'n cydnabod hynny. Ac, wrth gwrs, rydym ni mewn cyfnod anodd dros ben. Nawr, rydym ni wedi cael cyfnodau anodd o'r blaen, ar ôl degawd o gyni cyllidol gan Lywodraeth y DU, ond mae pandemig COVID-19 wedi cynyddu'r heriau hynny. Felly, rwy'n credu y byddem ni'n wyliadwrus iawn o ran cytuno ar unrhyw newidiadau i'r system nawdd cymdeithasol, ac mae hynny yn cynnwys datganoli budd-daliadau lles ar hyn o bryd. Rwy'n credu mai'r peth iawn nawr yw canolbwyntio ar wneud yn siŵr - oherwydd mae'r ysgogiadau gennym ni i wneud hyn - ein bod ni'n canolbwyntio ar wneud yn siŵr ein bod ni'n gwella canlyniadau i'r rhai sydd wedi cael eu taro galetaf gan y pandemig a bod pobl yn ymwybodol o'r cymorth ariannol sydd ar gael iddyn nhw, a dyna oedd un o'r argymhellion a ddaeth allan o adroddiad y Pwyllgor Cydraddoldeb, Llywodraeth Leol a Chymunedau.